45. ΝΟΜΟΘΕΤ. ΔΙΑΤΑΓΜΑ υπ’ αριθ. 811 της 15/19 Ιαν. 1971 (ΦΕΚ Α’ 9) Περί τροποποιήσεως και συμπληρώσεως ενίων διατάξεων του Α.Ν. 153/1967 «περί τροποποιήσεως και συμπληρώσεως του από 19/23 Ιουλ. 1941 Κανονιστικού Δ/τος «περί Οργανισμού Υποθηκοφυλακείων του Κράτους». (Διορθ. Ημαρτ. της 3 Φεβρ. 1971 – ΦΕΚ Α’ 26) Άρθρ.1.-(Αντικαθίσταται το άρθρ. 1 του Α.Ν. 153/1967 δι’ ου είχεν αντικατασταθή το άρθρ. 56 του Κ.Δ. 19/23 Ιουλ. 1941 (ανωτ. αριθ. 12). Άρθρ.2.-1.Δι’ αποφάσεως του Υπουργού Οικονομικών θέλει καθορισθή ο τρόπος και ο χρόνος αποδόσεως εις το Δημόσιον Ταμείον υπό των αμίσθων Υποθηκοφυλάκων των από της ενάρξεως της ισχύος του Α.Ν. 153/1967 εισπραχθέντων υπό τούτων και αποδοτέων δικαιωμάτων. 2.Η υπό του Δημοσίου επιδίωξις της εισπράξεως των κατά την παρ. 1 αποδοτέων δικαιωμάτων θέλει γίνει κατά τας διατάξεις του νόμου περί εισπράξεως δημοσίων εσόδων. Άρθρ.3.-«Εν περιπτώσει θανάτου ή δι’ οιονδήποτε λόγον οριστικής αποχωρήσεως εκ της υπηρεσίας ειδικού αμίσθου Υποθηκοφύλακος, το παρ’ ω υπηρετεί ούτος Ειδικόν Άμισθον Υποθηκοφυλακείον δύναται να καταργηθή, συγχωνευθή ή μετατραπή εις έμμισθον δια Π.Δ/τος εκδιδομένου προτάσει των Υπουργών Οικονομικών και Δικαιοσύνης, μετά γνωμοδότησιν της ολομελείας του οικείου Πρωτοδικείου». Το άρθρ. 3 αντικατεστάθη ως άνω δια του άρθρ. 17 Νόμ. 325/1976 (κατωτ. αριθ. 55). Έναρξις ισχύος από 2 Ιουν. 1976. Άρθρ.4.-Η ισχύς του παρόντος άρχεται από της 1 Ιαν. 1971. 